Արգենտինահայ գործարար Էդուարդո Էռնեկյանը, ով մի առավոտ արթնացավ ու տեղեկացավ, որ ինքը դարձել է Հայաստանի ազգային հերոս, հավանաբար, հերոսականությունը մի փոքր այլ կերպ է պատկերացնում, որովհետև մի ուրիշ առավոտ էլ արթնանալուց հետո նա որոշել է դատի տալ հայ գինեգործներին ու գինու արտադրությամբ զբաղվողներին: Էռնեկյանի «Tieras de Armenia» ընկերությունը հայց է ներկայացրել`մասնավորապես պահանջելով այլևս չօգտագործել «Կարաս» բառը ոչ գինիների պիտակի, ոչ էլ արտադրության բրենդի մեջ: Հերոսի այս տարօրինակ պահանջը շատ է շփոթեցրել մերոնց: Որքան հայտնի է, Էռնեկյանի պորտը կարասի մեջ չեն կտրել, ոչ էլ կարասը նրապապուպապերի անձնական սեփականությունն է: Բացի այդ էլ` հայաստանցի գինեգործները տարիներ շարունակ կիրառել են գրանցված բրենդըև ոչ մի խնդիր չեն ունեցել արտադրողների հետ, որոնք իրենց հերթին ներառել են «կարաս» բառը գինու նկարագրության մեջ: Ի վերջո, եթե այդ հրաշագործ հեղուկը կարասների մեջ է պահվում, մարդիկ դրա մասին ուրիշ ինչպե՞ս ասեն: Հո չե՞ն գրելու, թե գինին լցրել են «Զվարթնոց» օդանավակայանի տերմինալում կամ ԱԳ նախարարության նախկին շենքում: